Държавен вестник, бр. 100, 2023 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  100
услугата за споделяне на съдържание, освен 
ако докаже, че едновременно е:
1. положил всички възможни усилия за 
получаване на разрешение;
2. положил всички възможни усилия в 
съответствие с високите секторни стандар-
ти за дължима професионална грижа, за да 
гарантира, че конкретните произведения, за 
които носителите на права са му предоставили 
съответната и необходима информация, не са 
налични в онлайн услугата за споделяне на 
съдържание;
3. действал без забавяне, след като е получил 
достатъчно обосновано уведомление от страна 
на носителите на права, за да преустанови 
достъпа до или да премахне от уебсайтовете 
си произведенията, за които е постъпило уве-
домлението, и е положил всички възможни 
усилия за предотвратяване на бъдещото им 
качване в съответствие с т. 2.
(6) При преценка за наличието на условия- 
та за освобождаване от отговорност по ал. 5 
се спазва принципът на пропорционалност, 
като се вземат предвид и следните елементи:
1. видът, аудиторията и обемът на услугата, 
както и видовете произведения, качени от 
потребителите на услугата;
2. наличието на подходящи и ефективни 
средства и тяхната цена за доставчиците на 
услуги.
(7) Действително новосъздаден доставчик 
на онлайн услуги за споделяне на съдържа-
ние носи отговорност за предлагането на 
електронен достъп по този член без необ-
ходимото разрешение, освен ако докаже, че 
едновременно е:
1. положил всички възможни усилия за 
получаване на разрешение;
2. действал без забавяне, след като е по-
лучил достатъчно обосновано уведомление 
от носителите на права, за да преустанови 
достъпа до произведенията, за които е по-
стъпило уведомлението, или за да свали тези 
произведения от своите уебсайтове.
(8) Когато средният месечен брой на отдел-
ните посетители на доставчик на услуги по 
ал. 7 надвишава 5 000 000 посетители, изчис-
лени въз основа на предходната календарна 
година, за да се освободи от отговорност, 
той трябва да докаже и че е положил всич-
ки възможни усилия за предотвратяване на 
бъдещо качване на произведенията, за които 
са постъпили уведомления, и носителите на 
права са предоставили съответна и необхо-
дима информация.
(9) Доставчиците на онлайн услуги за 
споделяне на съдържание предоставят на 
носителите на права по тяхно искане подхо-
дяща информация относно функционирането 
на техните практики във връзка с действията 
по ал. 5, 7 и 8. Когато е дадено разрешение 
по ал. 1, доставчиците на онлайн услуги за 
споделяне на съдържание предоставят на 
носителите на права информация относно 
използването на произведенията, за което е 
дадено разрешение.
(10) Разпоредбите на този член не засягат 
и не ограничават прилагането на глава пета, 
както и на други основания за използване без 
разрешение, предвидени в закон. Прилагане-
то на този член не води до предотвратяване 
на наличието на произведения, качвани от 
потребители, които не нарушават авторско-
то право и сродните му права, включително 
в случаите, в които е допустимо свободно 
използване и доставчикът на онлайн услуги 
за споделяне на съдържание няма право да 
блокира или да премахва такова съдържание 
на основание на този член. Доставчикът на 
онлайн услуги за споделяне на съдържание 
включва в общите си условия информация 
за възможностите за допустимо свободно 
използване на произведения в съответствие 
с действащото законодателство.
(11) Доставчикът на онлайн услуга за спо-
деляне на съдържание включва в общите си 
условия и осигурява прилагането на бързи и 
ефективни процедури за подаване на жалби от 
потребителите на услугата му и за разрешаване 
на спорове, свързани с преустановяване на 
достъпа до или премахването на произведения, 
качени от тях. Общите условия съдържат и 
информация за адрес и електронен адрес за 
подаване на жалба, срок за разглеждане на 
жалбата и за връщане на отговор по същия 
начин, по който е постъпила жалбата. Отказът 
да се уважи жалбата се мотивира.
(12) Когато носители на права поискат да 
бъде преустановен достъпът до техни кон-
кретни произведения или тези произведения 
да бъдат премахнати, те трябва надлежно да 
обосноват искането си.
(13) Жалбите, подадени по реда на ал. 11, 
се разглеждат без ненужно забавяне, а реше-
нията за преустановяване на достъпа до или 
за отстраняване на каченото съдържание 
подлежат на човешка преценка.
(14) Когато не се постигне споразумение 
по реда на ал. 11, страните може да разрешат 
спора чрез медиация съгласно чл. 94ю и 94я.
(15) Независимо от механизмите за защи-
та по ал. 11 и процедурата по медиация по 
ал. 14, когато във връзка със спорове по този 
член потребителите се позовават на разреше-
ние или на допустимо свободно използване, 
всяка от страните може да отнесе спора до 
компетентния съд.
(16) Не се считат за доставчици на онлайн 
услуги за споделяне на съдържание по смисъла 
на този член доставчици като:
1. онлайн енциклопедии с нетърговска цел;
2. образователни и научни хранилища с 
нетърговска цел;